
	1.
	Likumprojekts (grozījumi)
 Izteikt 572.2 pantu šādā redakcijā:
	Priekšlikums (TM - 22.09.2025.)
CPL 572.2 pants. Valsts ieņēmumu dienesta tiesības un pienākumi izpildu lietās par mantas konfiskācijas izpildi noteic, ka izpildu lietās par mantas konfiskācijas izpildi Valsts ieņēmumu dienestam ir visas šajā likumā noteiktās piedzinēja tiesības un pienākumi.
Likumprojekts šajā pantā aizstāj Valsts ieņēmumu dienestu ar kompetentajām institūcijām.
Vēršam uzmanību, ka arī spēkā esošais regulējums paredz vairākas kompetentās institūcijas, kurām piekritīga valstij piekritīgā manta. Vienlaikus CPL paredz tikai VID kā vienu no šīm institūcijām, kurai noteiktas piedzinēja tiesības un pienākumi.
Ņemot vērā minēto, ar VID kompetences maiņu, nav pieļaujama citu institūciju kompetenču paplašināšana, normā norādot, ka pēc grozījumu izdarīšanas šādas institūcijas var būt vairākas, jo tās nepārstāv valsti kā piedzinēju, tās tikai darbojas ar valstij piekritīgo mantu.
Ievērojot minēto, lūdzam apsvērt vai nu CPL 572.2 panta izslēgšanu vai, konstatējot nepieciešamību to saglabāt (piemēram, definējot institūciju, kura pārņem VID kompetenci šajā daļā), precizēt atbilstoši priekšlikumā norādītajam.
 
Piedāvātā redakcija
-
	Ņemts vērā
 
572.2 pants izteikts šādā redakcijā:

“572.2 pants. Valsts ieņēmumu dienesta un valsts akciju sabiedrības “Valsts nekustamie īpašumi” tiesības un pienākumi izpildu lietās par mantas konfiskācijas izpildi
Izpildu lietās par mantas konfiskācijas izpildi Valsts ieņēmumu dienestam un valsts akciju sabiedrībai “Valsts nekustamie īpašumi” ir visas šajā likumā noteiktās piedzinēja tiesības un pienākumi”.

Anotācija papildināta ar šādu informāciju:
Ņemot vērā, ka valsts akciju sabiedrība "Valsts nekustamie  īpašumi" no 2026.gada 1.janvāra pārņem no Valsts ieņēmumu dienesta rīcību ar valstij piekritīgo nekustamo īpašumu, kustamo mantu, bezķermeniskām lietām, konfiscēto mantu, tai skaitā pārņem no Valsts ieņēmumu dienesta visas valstij piekritīgās mantas lietas, tai skaitā aizsāktās, bet vēl nepabeigtās, izņemot finanšu instrumentus un finanšu līdzekļus, Civilprocesa likuma 572.2 pants papildināts arī ar valsts akciju sabiedrību "Valsts nekustamie īpašumi".

“572.2 pants. Valsts ieņēmumu dienesta un valsts akciju sabiedrības “Valsts nekustamie īpašumi” tiesības un pienākumi izpildu lietās par mantas konfiskācijas izpildi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 22.09.2025.)
1. Ņemot vērā to, ka pašreiz  CPL 591.1 panta trešā un piektā daļa, kā arī 618.1 panta trešā daļa paredz tikai vienu institūciju, kurai nodod konkrēto mantu, bet pēc likumprojektā noteiktā regulējuma spēkā stāšanās zvērinātam notāram šis akta izraksts būs sūtāms vienai no MK noteikumos noteiktajām kompetentajām institūcijām, lūdzam precizēt anotāciju, papildinot, ka kompetento institūciju saraksts ir tikai tas, kas noteikts attiecīgo MK noteikumu punktā un citas institūcijas tās nevar būt.
2. Lūdzam apsvērt grozījumu izdarīšanu CPL 565.panta piektajā daļā, kas noteic, ka izpildu dokumentu, pēc kura izpilde izdarāma valsts ienākumos, tiesu izpildītājs izsniedz Valsts ieņēmumu dienestam, vai arī papildināt anotāciju ar skaidrojumu šīs normas saglabāšanai.
Piedāvātā redakcija
-
	Ņemts vērā
Anotācija papildināta ar šādu informāciju:
"Norādāms, ka kompetento institūciju uzskaitījums, noteikts MK noteikumu Nr. 901 2.punktā, kuras  atbilstoši MK noteikumu 901 3. punktā minētajai kompetencei nodrošina darbības ar valstij piekritīgo mantu.  Lai precīzi nodefinētu valstij piekritīgās mantas veidus, ar ko no 2026.gada 1.janvāra rīkosies VNĪ un, lai precizētu  VNĪ un Valsts ieņēmumu dienesta kompetences sadalījumu, MK noteikumos 901  tiks veikti attiecīgi grozījumi.
Zvērināti tiesu izpildītājiem,  veicot savus pienākumus  ar valstij piekritīgo konfiscēto mantu,  jāvadās pēc MK noteikumos Nr. 901 noteiktā kompetenču sadalījuma. Vienlaikus norādāms, ka kompetence tiek pārdalīta tikai starp divām institūcijām Valsts ieņēmumu dienestu un VNĪ. Citu institūciju kompetences apmērs netiek mainīts."

Attiecībā uz Civilprocesa likuma 565.pantu, anotācija papildināta ar šādu informāciju:
"Ņemot vērā, ka Valsts ieņēmumu dienestam tiks saglabāta esošā kompetence Civilprocesa likuma 572.2 pantā, kā arī ievērojot kompetences sadalījumu starp VNĪ un Valsts ieņēmumu dienestu rīcībā ar valstij piekritīgo mantu, tiek saglabāta arī Valsts ieņēmumu dienestam noteiktā kompetence Civilprocesa likuma 565.pantā."

